സത്യന് അന്തിക്കാടിന്റെ കണ്മണിയും അച്ചുവും അനുപമയും വീണ്ടും കാമറയ്ക്കു മുന്നില്, രണ്ടാം വരവില് ജൂലിയറ്റ് നീണ്ട ഇടവേളയ്ക്കു ശേഷം മീര ജാസ്മിന് വീണ്ടും കാമറക്കു മുന്നില്. സത്യന് അന്തിക്കാടിന്റെ സംവിധാനത്തില് ജയറാം നായകനും മീരാ ജാസ്മിന് നായികയുമാവുന്ന ചിത്രം വിജയദശമി നാളില് തുടക്കമായി. കഴിഞ്ഞ വിഷു ദിനത്തിലാണ് ചിത്രം പ്രഖ്യാപിച്ചത്. ചിത്രത്തിന്റെ ഷൂട്ടിംഗ് ആരംഭിച്ച വിവരം സത്യന് അന്തിക്കാട് ഫേസ്ബുക്ക് കുറിപ്പിലൂടെ അറിയിച്ചു. സത്യന് അന്തിക്കാടിന്റെ മൂന്നു ചിത്രങ്ങളില് നേരത്തെ മീര ജാസ്മിന് അഭിനയിച്ചിട്ടുണ്ട്. രസതന്ത്രത്തിലെ പെണ്കുട്ടിയായി വന്ന കണ്മണി. അമ്മയെ സ്നേഹം കൊണ്ട് കീഴ്പ്പെടുത്തിയ അച്ചു. ഒരു കിലോ അരിക്കെന്താണ് വിലയെന്ന് ചോദിച്ച് വിനോദയാത്രയിലെ ദിലീപിനെ ഉത്തരം മുട്ടിച്ച മിടുക്കി തുടങ്ങി മികച്ച കഥാപാത്രങ്ങളാണ് സത്യന് അന്തിക്കാടിന്റെ ചിത്രങ്ങളില് മീരയ്ക്ക് ലഭിച്ചിട്ടുള്ളത്. പുതിയ ചിത്രത്തില് മീര ജൂലിയറ്റായാണ് എത്തുന്നത്. ദേവിക, ഇന്നസെന്റ്, സിദ്ദിഖ്, കെ പി എ സി ലളിത, ശ്രീനിവാസന് എന്നിവരാണ് ചിത്രത്തിലെ മറ്റു താരങ്ങള്. ഇഖ്ബാല് കുറ്റിപ്പുറമാണ് രചന. നിര്മ്മാണം സെന്ട്രല് പ്രൊഡക്ഷന്സ്. ഛായാഗ്രഹണം എസ്. കുമാര്. സംഗീതം വിഷ്ണു വിജയ്, വരികള്: ഹരിനാരായണന്.